Арадио
Раионк аԥсҭазаараҟынтә: Кәарцхьиа апты анырҵәаразы аусурақәа ирызкны
21:00 15.10.2021 (ирҿыцуп: 22:09 15.10.2021)
Зхыԥхьаӡара ҭагалан иацлаз амармалташьтә пты хәшәыла ақәгара лҵшәақәас иамоу атәы арадио Sputnik аефир аҟны еиҭеиҳәеит Гәдоуҭа араион ақыҭанхамҩа аҟәша аиҳабы Иури Кәарцхьиа.
Гәдоуҭа араион аҟны амармалташьтә пты анырҵәара иаҿуп. Ҳаамҭазы ари аус рнапы алакуп араионқәа зегьы.
"Сынтәа уажәраанӡа имаҷуп ҳҳәон аптқәа, избанзар ааԥынра хәыҷык ахьҭа иҟаз, нас ақәалеирақәа ирыхҟьаны митәык аԥхасҭа ҳарымҭеит, иаҳбаӡомызт. Абыржәы аԥхарра иҟалаз даара иӷәӷәаны иҳажәлеит… Ахәшәқәа иаҭаху зегь рыла ҳаиқәшәоуп. Ауаа ираҳҳәеит аус шазутәу, аӡәы игәы иахәоит ҳәа исҳәом, аха хәшәыла аӡәы деиҵахо дҟаҳҵом", - иҳәеит Кәарцхьиа.
Иара иазгәеиҭеит аптқәа рнырҵәаразы иаҳа алҵшәа зманы иҟоу.
Иаҳа инеиҵыху аицәажәара аудиофаил аҟны.